کولومبیا‌لی سیلاح‌لی عصیانچی سول تشکیلات میللی قورتولوش اوردوسونون (ELN) ونزوئلادا امنیت گوج‌لرینه ائتدیگی سالدیریدا 3 عسگر اؤلوب.
ونزوئلا‌داکی ال اونیورسال قزئتی‌نین اینترنت صحیفه‌سینده یئر آلان خبره گؤره، اؤلکه‌نین جنوبون‌داکی آمازوناس ایالتی کندینده بیر امکداشی حبس اولونان میللی قورتولوش اوردوسو، ونزوئلا اوردوسونا تله قوردو.
چیخان چاتیشمادا 10 عسگر ده یارالانیب.
حادثه‌نین آردین‌دان ونزوئلا‌لی امنیت گوجلری‌نین کئچیردیگی و بیری قادین 3 نفرین یاخالاندیغی عملیاتدا، موختلیف سیلاح‌لارا یاناشی بیر میقدار دا پول اله کئچیریلدی.
خبرده، توققوشما‌دان اوّل اوردونون توتدوغو میللی قورتولوش اوردوسو خادیمی‌نین کولومبیا وطنداشی اولدوغو معلوماتی پایلاشیلیب.
ونزوئلادا ایکی هفته اوّل بیر مدنه کئچیریلن و 17 ایشچی‌نین اؤلدوگی سیلاح‌لی سالدیرقانین سببکاری‌نین دا میللی قورتولوش اوردوسو اولدوغو باره‌ده اؤلکه مطبوعاتیندا خبرلر یئر آلمیشدی.
میللی قورتولوش اوردوسون‌داکی گیروو‌لارا گؤره کولومبیا حکومتی‌نین باریش دانیشیق‌لارینا داوام ائتمه قراری آلدیغی میللی قورتولوش اوردوسو، ونزوئلانین کولومبیا سرحدینه یاخین بؤلگه‌لرینده ده وارلیق گؤستریر.
